טבח פאזיגי

ב-11 באפריל 2023 טבח חיל האוויר של מיאנמר בלפחות 165 בני אדם<ref name="s"></ref> בכפר פאזיגי שנמצא 148 קילומטרים צפונית למנדליי, העיר השנייה בגודלה במיאנמר. חיל האוויר השתמש במטוסי קרב ובמסוקים כדי לתקוף אווירית קהל רב של אנשים שהתאספו לפתיחת משרד מקומי של תנועת אופוזיציה.<ref></ref><ref></ref> הטבח היה המתקפה הקטלנית ביותר של החונטה הצבאית מאז תפסה את השלטון בהפיכת 2021.<ref name="NYT"></ref><ref name=":2"></ref>

== רקע ==
ב-1 בפברואר 2021 ביצע הטטמדאו (צבא מיאנמר) הפיכה והדיח את הממשלה שנבחרה באופן דמוקרטי בראשות הליגה הלאומית לדמוקרטיה. זמן קצר לאחר מכן הקים הצבא חונטה, מועצת מינהל המדינה (), והכריז על מצב חירום לאומי. בתגובה ערכו אזרחים ברחבי המדינה הפגנות רחבות היקף שהתנגדו להפיכה הצבאית.<ref></ref>

עד מאי 2021 התדרדרה ההתנגדות האזרחית למלחמת אזרחים נגד ה-SAC. פאזיגי, כפר חקלאי קטן המונה כ-233 משקי בית,<ref></ref><ref></ref> ממוקם בלב אזור במאר הבודהיסטי, שהתגלה במהירות כמעוז התנגדות נגד השלטון הצבאי.

בתחילת אפריל 2023, פתחו חיילי צבא מיאנמר במתקפה באזור סאגאינג, בו נמצא פאזיגי, כדי להפחיד ולדכא את ההתנגדות המקומית. צבא מיאנמר שרף ופשט על כפרים, רצח מקומיים והרחיק אלפי אנשים מבתיהם.<ref></ref> עד 23 בפברואר, 14 מתוך 50 העיירות שהוגדרו תחת ממשל צבאי היו ממוקמים באזור סאגאינג.

== התקרית ==
מטוס [[מיג-29 מיקויאן של חיל האוויר של מיאנמר, כמו המטוס ששימש להפצצת פאזיגי.<ref></ref>]]
ב-11 באפריל 2023 התאספו למעלה מ-800 כפריים בפאזיגי כדי לחגוג את פתיחת משרד הממשל של כוח ההגנה העממי , קבוצה חמושה המתנגדת לממשל הצבאי. האירוע התקיים במקביל ליום השלישי של חגיגות ראש השנה הבורמזית.<ref></ref> במהלך החגיגה הפציץ מטוס קרב את האזור,<ref name=":2" /> ופוצץ אמצעי לחימה סמוכים.<ref name="NYT" /> זמן קצר לאחר מכן ירה מסוק ללא הבחנה על מטרות.<ref name=":2" /> התקיפה האווירית הביאה למותם של לפחות 165 בני אדם<ref name="s" /> ולפציעתם של 30 נוספים, כאשר רבים מהקורבנות היו נשים וילדים.<ref></ref><ref></ref>

מאוחר יותר פתח מסוק Mi-35 בהתקפה שנייה על הכפר.<ref></ref><ref></ref>

מאוחר יותר בערב אישר דובר החונטה, מייג'ור גנרל זאו מין טון, את התקיפה, אך לא חשף כמה בני אדם נהרגו.<ref></ref>

הקורבנות כללו 34 ילדים, ורבות מהגופות היו מבותרות ונשרפו ללא זיהוי. בתקיפה נהרגו שניים עד ארבעה מבני כל משפחה בכפר, לפי דובר כוח ההגנה העממי.<ref name=":0"></ref>

== תגובות ==
=== תגובה בינלאומית ===
המזכיר הכללי של האומות המאוחדות, אנטוניו גוטרש, פרסם הצהרה ביום התקיפה בה גינה בחריפות את המתקפה ודרש שהאחראים יישא באחריות.<ref></ref><ref></ref> המדווח המיוחד של האו"ם על מצב זכויות האדם במיאנמר, טום אנדרוז, הצהיר, "התקפות צבא מיאנמר נגד אנשים חפים מפשע, כולל התקיפה האווירית היום בסאגאינג, מתאפשרות על ידי אדישות עולמית ואלו המספקים להם נשק".<ref name="s" />

איגוד מדינות דרום-מזרח אסיה פרסם הצהרה ב-13 באפריל בה גינה את המתקפה, וקבע כי "כל צורות האלימות חייבות להסתיים באופן מיידי, במיוחד השימוש בכוח נגד אזרחים".<ref></ref><ref></ref><ref></ref>

מחלקת המדינה של ארצות הברית הביעה דאגה עמוקה מהתקיפות האוויריות וקראה לממשלת מיאנמר לשים קץ לאלימות הנוראה.<ref name="s" /><ref></ref> שר הקבינט הראשי של יפן, הירוקאזו מאטסונו, גינה בחריפות את האלימות, וקרא להפסקת האלימות ולהשבת הדמוקרטיה.<ref name=":1"></ref> משרד החוץ של טייוואן גינה את השימוש של הצבא הבורמזי בכוח, והוסיף כי זה יחמיר את המצב הפנימי, והפציר במשטר להחזיר את הדמוקרטיה.<ref name=":1" /> הן סין והן רוסיה סירבו לקבל את הצעת ההחלטה המגנה את התקיפה האווירית.<ref name="bbc"></ref>

צרפת הודיעה כי היא מגנה את התקיפה האווירית על הכפר פא זי גי בביטויים החריפים ביותר, ותמשיך לעמוד בתקיפות לצד העם במיאנמר, שאנו מברכים על אומץ ליבו ומחויבותו האיתנה לדמוקרטיה.<ref></ref>

קנדה גינתה את "השימוש החוזר, המכוון, הנרחב, חסר ההבחנה והבלתי פרופורציונלי של משטר מיאנמר בכוח נגד אזרחים. פגיעה מכוונת באזרחים היא הפרה של המשפט ההומניטרי הבינלאומי".<ref></ref>

אמנסטי אינטרנשיונל קרא להשעיה בינלאומית של יצוא דלק מטוסים למיאנמר.<ref></ref>

=== תגובות מקומיות ===
ממשלת האחדות הלאומית () הורתה להניף את דגל כוחות ההגנה העממיים בחצי התורן כדי להנציח את קורבנות התקיפות האוויריות של הצבא.<ref></ref>

הוועדה המייצגת את פיידונגסו לוטאו פרסמה הודעה בה נכתב "אלא אם הקהילה הבין-לאומית תנקוט בפעולה נחרצת נגד צבא הטרור, אינספור אזרחים בורמזים ימשיכו לגווע".<ref></ref>

משרד ההגנה של ה-NUG טען שהתקיפה האווירית על הכפר מהווה פשע מלחמה, והתחייב לגרש את המשטר הצבאי ממיאנמר במהירות האפשרית.<ref></ref>

שר החוץ של ה-NUG, צין מאר אונג, הודיע כי ישאף להבטיח צדק לכפר.<ref></ref>

המועצה המייעצת הממלכתית של קארני (KSCC) הכריזה כי המועצה הצבאית הטרוריסטית עוסקת בטבח אווירי המוני כלפי אזרחים, והדגישה את הצורך במאמץ מרוכז ללחימה נגד הדיקטטורה הצבאית במלוא הכוח כדי להביא לקץ שלטונה במהירות.<ref></ref>

== הערות שוליים ==

קטגוריה:מיאנמר: היסטוריה
פאזיגי
קטגוריה:2023